Ætibambus

Ætibambus, (á ensku oft nefndur madake, giant timber bamboo eða Japanese timber bamboo) er bambustegund af ættkvíslinni Phyllostachys. 

Ætibambus er helsta tegundin sem notuð er í shakuhachi flautur, og nýttur í margs konar list og smíði í Japan og Kína.

Lýsing
Ætibambus getur náð 15–22 m hæð og ummáli að 10–15 cm. Stönglarnir eru dökkgrænir, fremur sverir og mjög beinir. Nýir stönglar spretta síðla vors og vaxa mjög hratt, jafnvel heilan metra á dag. Tegundin blómgast mjög sjaldan, tíminn milli blómgana getur orðið allt að 130 ár. Ætibambus er talinn þola að -18°C frosti án teljandi skemmda.

Útbreiðsla
Þessi tegund er upprunnin í Kína, en er algeng í ræktun víða um heim, sérstaklega í Japan.

Í Kína vex hann í gisnu skóglendi frá Yangtze til Wuling-fjalla upp að 1.800 metra hæð yfir sjó, í héruðunum Fujian, Guangdong, Guangxi, Guizhou, Henan, Hubei, Hunan, Jiangsu, Jiangxi, Shaanxi, Shandong, Sichuan, Taiwan, Yunnan og Zhejiang.Zheng-ping Wang & Chris Stapleton: ''Phyllostachys'' [http://www.efloras.org/florataxon.aspx?flora_id=2&taxon_id=250071004 ''Phyllostachys reticulata'', S. 176 - Online], In: Wu Zheng-yi, Peter H. Raven, Deyuan Hong (Hrsg.): ''Flora of China'', Volume 22: ''Poaceae'', Science Press u. a., Beijing u. a. 2006, ISBN 1-930723-50-4.

Gallerí

Heimildir
 Bamboo Garden
 Complete bamboo 

Tenglar


Flokkur:Bambus
Flokkur:Phyllostachys